SUA, Marea Britanie și Australia au decis să dezvolte arme hipersonice.
Statele Unite, Marea Britanie și Australia vor colabora și vor dezvolta arme "hipersonice și contra-hipersonice avansate". Japonia a fost și ea invitată în tot acest proces, acest lucru venind pe fondul invaziei ruse. Alianța AUKUS a fost formată în septembrie 2021. Aceasta este văzută ca o încercare trilaterală de a lupta împotriva puterii militare tot mai puternice exercitată de China.
SUA, Marea Britanie și Australia vor colabora și vor dezvolta arme "hipersonice și contra-hipersonice avansate". Acest lucru se va desfășura în cadrul pactului lor trilateral de securitate AUKUS. În tot acest timp, China și Rusia continuă să lucreze la propriile programe hipersonice.Japonia a fost și ea invitată în tot acest proces, acest lucru venind pe fondul invaziei declanșate de Rusia. Războiul care a început de aproximativ o lună și jumătate a stârnit îngrijorarea pe continentul asiatic în ceea ce privește mediul de securitate din acea regiune, conform The Japan Times.Alianța AUKUS a fost formată în septembrie 2021. Aceasta este văzută ca o încercare trilaterală de a lupta împotriva puterii militare tot mai puternice exercitată de China în regiune, dar și dincolo de aceasta. Mai mult decât atât, până în prezent, s-a concentrat asupra submarinelor nucleare.Liderii alianței SUA, Marea Britanie și Australia condamnă invazia începută de Rusia"Având în vedere invazia nejustificată și ilegală a Rusiei în Ucraina, ne-am reiterat angajamentul nostru de neclintit față de un sistem internațional care respectă drepturile omului, statul de drept și soluționarea pașnică a disputelor fără coerciție.Pe măsură ce activitatea noastră progresează în ceea ce privește aceste și alte capacități critice de apărare și de securitate, vom căuta oportunități de a implica aliați și parteneri apropiați", au spus liderii AUKUS."În urma agresiunii Rusiei împotriva Ucrainei, regiunea Indo-Pacific are nevoie de consolidarea în continuare a cooperării în materie de securitate între aliați și țările care gândesc la fel, iar Japonia salută (anunțul AUKUS) ca fiind un răspuns oportun", a mărturisit secretarul-șef al cabinetului, Hirokazu Matsuno, în cadrul unei conferințe de presă.